کوئٹہ : پارلیمانی سیکرٹری جان جوڑی بلوچستان ڈاکٹر ربابہ بلیدی پارینے کہ کوروناوائرس نا تالان مروک آ تناسب نا رداٹ صوبائی دارالحکومت کوئٹہ نا بھلا ہسپتال آتے ٹی گمانی حالیت آتتون مون تننگ و ناجوڑ آتے گچین وڑاٹ مینج کننگ کن دوئی ساڑی بست و بند آتتون اوار اوار گچین گیگ بدل و ہلہلہ پلان اس جوڑ کننگ المی ءِ تانکہ دوئی ہیلتھ اسٹرکچر آ تموک آ زور ءِ گچین حکمت عملی اٹ بدستور فعال تخنگ مرے و ہسپتال آتے ٹی سرکاری کہول آ ساڑی طبی سرجزآک سے سلنگ آن برجاسلر۔ داخیال آتا درشانی ءِ او کوئٹہ نا چندی ہسپتال آتا میڈیکل سپرنٹنڈنٹ آتا دیوان آن تران کرسا کرے۔ داوخت آ سیکرٹری جان جوڑی دوستین خان جمالدینی ڈائریکٹر جنرل ہیلتھ بلوچستان ڈاکٹرمحمد سلیم ابڑو تون اوار ایلو تعلقدار کمامدار و طبی چاہندار آک ہم ساڑی ئسر۔
(اے پی پی)
